Daumo's
Mai y fidju Djuntu Na mundu di Moda Na Merka
Marisa Semedo y Adalicia De Pina é dos (2) caboverdianas, mai e fidja, di dos gerason diferente ki djunta e es kria na Merka ses Mode Line de nome Daumo's .
Marisa dja dura ta vivi na Merka y si filha Adalicia bai pa la resentimenti. Sempri es tevi sonhu di trabadja djuntu na mundu di moda.
Desdi ki si filha txiga es ten fetu ropa pa txeu alguen y pa diferenti okazion y pessoas ta adora ses trabadju.
Resentimenti es foi konvidadu pa estilista Angelica Timas, tambe kabuverdiana ki sta fazi txeu susesu ku si trabadju, pa es bai fazi abertura di si spetáculo de moda na Boston Fashion Week.
Partisipason di Daumo's foi bem aseiti y desperta otus interesi pa ses trabadju e keli abri otus portas. Na prosimu mes un di ses ropa sta bai ser kapa di un revista di moda na Boston.
Daumo's teni tambe markadu pa proximu sabádo, dia 22, ses primeru fashion show na Lombardo's, ki ta fika na Randolph,MA. Kel eventu li ki sta bai konta ku partisipason di kantoris kabuverdianos, sima, Bino Barros, Neusa i Sandro Correia. Keli tambe sta bai ser un oportunidadi di pessoas konxi midjor ses trabadju.
fij_Latn kea_Latn kea_Latn kea_Latn kea_Latn kea_Latn kea_Latn kea_Latn